19 
splendore et magnitudine excellentem. Haec animalcula absque dubio proprios mores et peculiarem vivendi modum 
affectant, futuros tamen observatores exigunt, quos probe remunerabuntur. •— Quoad individuorum multitudinem et 
devastationes Acrydiota in Americae meridionalis regionibus minus calidis habitantia cum illis haemisphaerii orienta¬ 
lis sunt comparanda.— Phasma cornutum Lansd. frequentissime habitat in Americae mediae insularumque 
objacentium dumetis, ubi ramulos emortuos aemulatur, hostesque sic decipit. Noctu folia avide consumit. Ambu¬ 
lat motu omnino vacillanti: dum quiescit,pedes anticos capiti applicat, antennasque teneras defendit. Vitae tenax. 
Imago occurrit per totum annum. Nuptias celebrant mensibus Majo, Junio. Ova numero 22 ponit foemina a mense 
Septembri usque in Novembrem. Quies ovi 79 — 100 dierum. Larva ovo excluditur mensibus Martio Augusto 
(Lansdown Guilding in Linn. Trans, vol. 14. p. 138). Asseverante Stollio Phasmatis (quod spectrum nominat,) 
species herbis et foliis nutriuntur, ova in terram ponunt. Haec animalcula timida corporis apteri discolori stru¬ 
ctura et membrorum positione ramulos defoliatos quasi repraesentant, et hostes sic decipiunt, Interdiu immobiles 
remanent, noctu nutrimentum capiunt. Saepius verrucis, spinulis et gibberibus asperis instructa, inde ramis fiunt 
similiora. Species per totam Americani calidiorem sunt dispersae. — Cl. Piippig in Periivia orientali Indorum tugu¬ 
ria densissimis agminibus Blattarum inextricabilium impleta invenit, summae protervitatis et voracitatis. Species 
haec Blattae in India occidentali communis foetida {Bl, americana'!:') minor ab incolis Chilicabra vocatur, (Fror. 
Notiz. Vol. 31. p. 326.) Blatta orientalis Linn, observantibus cl. Spix et Martius in domibus Provinciae Sebastia- 
nopolitanae copiosa, multum detrimenti infert. Praesertim victualia infestat, imo etiam apices digitorum hominum 
noctu arrodit. (R. 1. 172.) Citri aurantii radices rodunt, et plantationes perdunt (1. c. 171.) Lerius (Hist. navig. 
in Bras. 1586. p. 135) Blattas nomine Arauers memorare videtur, Rochefort (Hist. Antill. p. 255.) sub nomine Pia- 
vets. Ceterum diversis in regionibus diversas species provenire verosimile est, ita, teste Humboldtio (Observ. zool. 
p. 146. t. 15, f. 9.) in domibus urbis Mexicanae Vera Cruz Blatta angustata Latr, hospitatur, Acrydiota saepius 
plantationibus Gossypii obnoxii.(Mart. Reise II. 817.) Locusta in lingua Tupi Tacura, Gryllus Tacujanda, Acry- 
dia magna colorata Sa 7 ides, vocantur. Arruda da Camara (in Memor, sobre a Cultura dos Algodoeiros) quatuor de¬ 
pinxit Locustae et unam Acrydii speciem, Gossypii plantationibus obnoxias. 
NEUROPTERA 
formas paucas complectuntur, atque in America meridionali non ita abundanter provenire videntur. Ascalaphus 
Mac-Leayanus La?isd. Guild. habitat solitarius, volatu diurno satis frequens in dumetis insulae St. Vincentii; in 
ramulis emortuis saepe quiescit, hostibusque colore suo fucum facit. Mensibus Majo, Januar. Febr. occurrit, 
(Lansd. Guild. Lin. Trans, vol. 14. pag. 140. tab. VII.) Myirmeleonis species etiam in America meridionali occur¬ 
runt. Cl. Azara in Paraquaria Myrmeleoiium larvas invenit, vivendi modo nostris pares. (Voy. d. l’Am. mer. t. I. 
p. 213.) — Cl, Poppig iii Provincia Maynas immensam Lihellularum multitudinem observavit, sine intermissione per 
duos dies transmigrantium. (Froriep. Notiz. Vol. 33, p. 99.) — In omnibus regionibus intra circulos tropicos sitis 
Termites multitudine et voracitate insignes detrimentum quam maximum inferunt. Si vitrum et metalla excipias, 
omnia corpora mortua devastare possunt. Quod est in causa, ut, cl. Humboldt asseverante, in omnibus Ameri¬ 
cae mediae regionibus calidis, ubi Termites aliaque insecta devastantia copiose proveniunt, rarissime libri aut ma- 
nuscripta inveniantur, quae aetate quinquaginta aut sexaginta annis majora sint. (Polit, Ess. on newSp. IV. p. 13o. 
Cfr, de his hist. natur, et moral. des iles Antill. par Rochefort. p. 254. ubi Pous de Bois dicuntur; Azara Voyag. d. 
FAmer. merid. Vol. I. p. 190, sub cupiy.) Quod Termites brasilienses attinet, non tanta cura de iis peregrinatores 
egerunt, quam Smeathmann de africanis. Memoratu digniora, nonnulla, viris clarissimis Pohl et Kollar (Brasil. 
vorz. laestige Ins. Wien 1832) atque Spix et Martius in descriptione itineris debemus. Priores auctores duas 
species, T. devastantem Koll. 1. c. pag. 13. f. 8. et T. cumulantem Koll ibid, f. 9. descripserunt, additis de 
eorum victu et habitatione observationibus. T. devastantis larva in Brasiiia aedes infestat, mordacissima, omnia 
aggrediens; T. cumulantis larva plantationes infestans aggeres exstruit, Indis brasiliensibus Sururuje vocatos; cae- 
terum omne Termitum genus lingua Tupinamba Copi seu Cupim appelatur , voce de eorum habitationibus quoque 
usitata. Dictae species praesertim in aedibus et in terra glebosa habitant, sed Spixio et Martio testibus Termitum 
habitacula ex arborum ramis pendentia huc illuc occurrunt. (R. I. p. 139.) Alio loco memorant, hos Termites so¬ 
lum vastissimo tractu movere atque moliri aedes diversae formae, (1. c. p. 163.) alias conicas, alias aggerifor- 
mes. In diversam altitudinem duorum ad sex pedum haec aedificia eminent. De horum insectorum peste conferas Spix 
